b"\n_START_ARTICLE_\nOkel (film)\n_START_SECTION_\nVsebina\n_START_PARAGRAPH_\nNajbolj\xc5\xa1a prijatelja Wallace Bryton in TTeddy Craft vodita popularno radijsko oddajo The Not-See Party, kjer predstavljata najbolj nore videoposnetke na internetu. Wallace se odlo\xc4\x8di odleteti v Kanado, da bi opravil intervju z ''Kill Billom'', ki je na internetu zaslovel s tem, ko si je s samurajskim me\xc4\x8dem odsekal nogo. Skozi spomine vidimo, da je Wallace v bistvu propadli stand up komik, ki redno vara svojo punco Ally._NEWLINE_Ko prispe v Manitobo, Wallaca preseneti dejstvo da se je Kill Bill ubil. Ker na svojega potovanja no\xc4\x8de zaklju\xc4\x8diti brez zgodbe, se odlo\xc4\x8di najti drugo osebo za intervju. Kmalu najde oglas mo\xc5\xa1kega, ki nudi preno\xc4\x8di\xc5\xa1\xc4\x8de in veliko odli\xc4\x8dnih zgodb. Zaradi zanimanja se Wallace odpravi na dvorec Howarda Howa, upokojenega pomor\xc5\xa1\xc4\x8daka na invalidskem vozi\xc4\x8dku. Howard mu pove zgodbo, kako mu je mro\xc5\xbe, ki ga je imenoval g. Okel, pomagal pre\xc5\xbeiveti brodolom. Wallace nato izgubi zavest zaradi mamila, ki mu ga je podtaknil Howard v \xc4\x8daj._NEWLINE_Naslednje jutro se Wallace zbudi na invalidskem vozi\xc4\x8dku brez leve noge. Howard mu pove, da ga je pi\xc4\x8dil strupen pajek, in da mu je lokalni zdravnik moral odrezati nogo, da mu je re\xc5\xa1il \xc5\xbeivljenje. Izka\xc5\xbee se, da je Howard sposoben hoditi, in da namerava Wallaca spremeniti v mro\xc5\xbea. Wallace sku\xc5\xa1a poklicati Ally in Teddya, vendar se noben od njiju ne javi. Izka\xc5\xbee se da sta Teddy in Ally pravzaprav ljubimca. Wallace pusti sporo\xc4\x8dilo za Ally, in se ji opravi\xc4\x8di da je tako slabo ravnal z njo. Takrat pride Howard in ga spravi v nezavest._NEWLINE_Ko izvesta da je Wallace v nevarnosti, Ally in Teddy odhitita v Kanado. V dvorcu, Howard pove Wallacu da je bil sirota, ki so jo redno spolno nadlegovali. Wallaca oble\xc4\x8de v mro\xc5\xbeev kostum iz \xc4\x8dlove\xc5\xa1ke ko\xc5\xbee in mu nadene okle iz njegovih kosti na nogi. _NEWLINE_Lokalni detektiv po\xc5\xa1lje Teddya in Ally k nekdanjemu in\xc5\xa1pektorju Guyu LaPointe, ki Howarda lovi \xc5\xbee leta. LaPointe pove, da je Howardov vzdevek ''Prva \xc5\xbeena'', saj svoje \xc5\xbertve ugrablja in ubija \xc5\xbee leta. Pove jima tudi, da je Wallace najverjetneje \xc5\xa1e vedno \xc5\xbeiv, vendar ni ve\xc4\x8d tak\xc5\xa1en kot sta ga poznala. Kasneje dobijo tudi naslov kamor je bil namenjen Wallace._NEWLINE_Takrat je Wallace psihi\xc4\x8dno dokon\xc4\x8dno uni\xc4\x8den, saj se \xc5\xbee skoraj obna\xc5\xa1a kot mro\xc5\xbe. Howard mu prizna, da se je njegova obsedenost z mro\xc5\xbei za\xc4\x8dela, ko je po \xc5\xa1estih mesecih brodoloma ubil in pojedel g. Okla, \xc4\x8deprav je kmalu zatem pri\xc5\xa1la re\xc5\xa1evalna ladja. Zadnjih 15 let sku\xc5\xa1a svoje \xc5\xbertve spremeniti v mro\xc5\xbee, da bi lahko \xc5\xa1e enkrat do\xc5\xbeivel tisto no\xc4\x8d in dal g. Oklu \xc5\xa1e eno prilo\xc5\xbenost. Howard se tako oble\xc4\x8de v svoj mro\xc5\xbeev kostum in se spopade z Wallacem, kjer ga slednji zabode z okli in ubije. Ally in Teddy prispeta v dvore in z grozo opazita kaj je postal Wallace, LaPointe pa s pu\xc5\xa1ko meri v Wallaca. _NEWLINE_Leto kasneje Wallace \xc5\xa1e vedno \xc5\xbeivi kot mro\xc5\xbe. Ally in Teddy ga obi\xc5\xa1\xc4\x8deta in nahranita z ribo. Ally spomni Wallaca, da jok lo\xc4\x8di ljudi od \xc5\xbeivali, saj solze pomenijo da imamo du\xc5\xa1o. Pove mu da ga \xc5\xa1e vedno ljubi in v joku odide. Takrat Wallacu po licu prite\xc4\x8de solza, kar pomeni da njegov \xc4\x8dlove\xc5\xa1ki del \xc5\xa1e vedno obstaja."